
AVIZ

      asupra Propunerii legislative privind modificarea alin.(2) al art.30 din Legea pomiculturii nr. 348/2003



În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu  propunerea legislativă privind modificarea alin. (2) al art. 30 din Legea pomiculturii nr. 348/2003, trimisă cu adresa nr. PL-x 638 din 2 octombrie 2007, înregistrată sub nr. 31/1040 din  3 octombrie 2007. 


Senatul în calitate de primă Cameră sesizată a respins iniţiativa legislativă în şedinţa din 26 septembrie 2007.
În conformitate cu dispoziţiile art. 75 alin. (1), din Constituţia României şi ale art. 92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din 9 octombrie 2007.



Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ cu nr. 671 din 28 mai 2007 şi punctul de vedere al Guvernului trimis cu adresa nr. 1525 din 22 iunie 2007. 

În urma dezbaterilor, cu unanimitate de voturi, Comisia a hotărât avizarea favorabilă a propunerii legislative, cu precizarea de a fi conexat la dezbaterea în fond cu P.l.x 560/2007 care are acelaşi obiect de reglementare.


În raport de obiectul şi conţinutul său, ce vizează modificarea unei legi organice,  iniţiativa legislativă face parte din categoria legilor organice.

